லண்டனில் நடந்த வட்ட மேஜை மாநாட்டின் பிரதிநிதியாக இவர் இருந்துள்ளார். இந்தியா சுதந்திரம் அடையும் வரை 1944-1947 வரை சேம்பர் ஆஃப் பிரின்சஸின் அதிபராக பணியாற்றினார். இரண்டாம் உலகப் போரின் போது இவர் கெரென் போர் மற்றும் இரண்டாம் அல்-அலமைன் சண்டை ஆகியவற்றில் கலந்து கொண்டார். இவர் பாகிஸ்தானின் நிறுவனர் முஹம்மது அலி ஜின்னாவிற்கு மிகவும் நெருக்கமானவர். மேலும் வைஸ்ராய் மற்றும் இந்திய கவர்னர் ஜெனரல் லூயிஸ் மவுண்ட்பேட்டனுடனும் இவர் நல்லுறவைக் கொண்டிருந்தார். ஜின்னாவின் அழுத்தம் இருந்தபோதிலும், போபாலை இந்திய ஒன்றியத்தின் ஒரு பகுதியாகக் கொண்டுவர இவர் தயக்கமின்றி ஒப்புக்கொண்டார். இவரது மரணத்திற்கு பிறகு இவருக்கு எந்த மகன்கள் இல்லாததினால் இவருக்குப் பிறகு இவரது இரண்டாவது மகள் சாஜிதா சுல்தான், போபாலின் பேகம் ஆக நியமிக்கப்பட்டார்.